ΚΟΙΝΗ ΘΕΣΗ (ΕΚ) αριθ. 3/1999 που καθορίστηκε από το Συμβούλιο στις 17 Δεκεμβρίου 1998 για την έκδοση της οδηγίας 1999/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για την τροποποίηση της οδηγίας 85/374/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (1999/C 49/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

(1) ότι η ασφάλεια των προϊόντων και η κατανομή των ζημιών που προκλήθηκαν από ελαττωματικά προϊόντα αποτελούν κοινωνικές επιταγές που πρέπει να διασφαλίζονται στο πλαίσιο της εσωτερικής αγοράς 7 ότι η Κοινότητα ανταποκρίθηκε στις απαιτήσεις αυτές με την οδηγία 85/374/ΕΟΚ (4) και την οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (5) 7

(2) ότι η οδηγία 85/374/ΕΟΚ καθιέρωσε μια δίκαιη κατανομή των κινδύνων που ενυπάρχουν σε μια σύγχρονη κοινωνία η οποία χαρακτηρίζεται από υψηλό βαθμό τεχνικού πολιτισμού 7 ότι, ως εκ τούτου, η εν λόγω οδηγία εξασφάλισε μια εύλογη εξισορρόπηση μεταξύ των σχετικών συμφερόντων, και ιδίως ανάμεσα στην προστασία της υγείας των καταναλωτών, την προώθηση της καινοτομίας και της επιστημονικής και τεχνικής ανάπτυξης, την εξασφάλιση ανόθευτου ανταγωνισμού και τη διευκόλυνση των εμπορικών συναλλαγών υπό εναρμονισμένο καθεστώς αστικής ευθύνης 7 ότι η προαναφερθείσα οδηγία συνέβαλε έτσι στην αύξηση της ευαισθητοποίησης των οικονομικών παραγόντων όσον αφορά την ασφάλεια των προϊόντων και τη σημασία που αποδίδεται σ' αυτήν 7

(3) ότι η εναρμόνιση που επετεύχθη με την οδηγία 85/374/ΕΟΚ στις νομοθεσίες των κρατών μελών δεν είναι πλήρης, λόγω των παρεκκλίσεων που προβλέπει, ιδίως όσον αφορά το πεδίο εφαρμογής της από το οποίο αποκλείονται τα μη μεταποιημένα γεωργικά προϊόντα 7

(4) ότι η Επιτροπή παρακολουθεί την εφαρμογή και τα αποτελέσματα της οδηγίας 85/374/ΕΟΚ, και ιδιαίτερα τα ζητήματα σχετικά με την προστασία των καταναλωτών και τη λειτουργία της εσωτερικής αγοράς, που απετέλεσαν ήδη αντικείμενο μιας πρώτης έκθεσης 7 ότι, στο πλαίσιο αυτό, η Επιτροπή πρέπει να υποβάλει, σύμφωνα με το άρθρο 21, μια δεύτερη έκθεση για την εφαρμογή της εν λόγω οδηγίας 7

(5) ότι η ένταξη των πρωτογενών γεωργικών προϊόντων στο πεδίο εφαρμογής της οδηγίας 85/374/ΕΟΚ θα συμβάλει στην αποκατάσταση της εμπιστοσύνης των καταναλωτών στην ασφάλεια των γεωργικών προϊόντων 7 ότι η ένταξη αυτή ανταποκρίνεται στις απαιτήσεις για υψηλού επιπέδου προστασία των καταναλωτών 7

(6) ότι, υπό τις συνθήκες αυτές, απαιτείται τροποποίηση της οδηγίας 85/374/ΕΟΚ ώστε να διευκολυνθεί, προς όφελος των καταλωτών, η νόμιμη αποζημίωση για τις βλάβες που προκαλούνται στην υγεία από ελαττωματικά γεωργικά προϊόντα 7

(7) ότι η παρούσα οδηγία έχει επιπτώσεις στη λειτουργία της εσωτερικής αγοράς, στο βαθμό που οι γεωργικές συναλλαγές δεν θα επηρεάζονται από την ανομοιογένεια των καθεστώτων που ισχύουν για την ευθύνη του παραγωγού 7

(8) ότι η αρχή της ευθύνης άνευ πταίσματος που προβλέπεται στην οδηγία 85/374/ΕΟΚ πρέπει να επεκτείνεται σε όλα τα είδη των προϊόντων, περιλαμβανομένων των γεωργικών προϊόντων, όπως ορίζονται στο άρθρο 38 παράγραφος 1 δεύτερη φράση της συνθήκης και εκείνων που απαριθμούνται στο παράρτημα II της εν λόγω συνθήκης 7

(9) ότι, σύμφωνα με την αρχή της αναλογικότητας, είναι αναγκαίο και σκόπιμο, προκειμένου να υλοποιηθούν οι θεμελιώδεις στόχοι της ενίσχυσης της προστασίας των καταναλωτών και της εύρυθμης λειτουργίας της εσωτερικής αγοράς, να περιληφθούν τα γεωργικά προϊόντα στην οδηγία 85/374/ΕΟΚ 7 ότι η παρούσα οδηγία δεν υπερβαίνει τα αναγκαία όρια για την επίτευξη των επιδιωκόμενων στόχων σύμφωνα με το άρθρο 3 Β τρίτο εδάφιο της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 85/374/ΕΟΚ τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Για την εφαρμογή της παρούσας οδηγίας, ο όρος "προϊόν" περιλαμβάνει κάθε κινητό, ακόμη και ενσωματωμένο σε άλλο κινητό ή ακίνητο. Ο όρος "προϊόν" περιλαμβάνει και τον ηλεκτρισμό.»

2. Στο άρθρο 15 παράγραφος 1 το στοιχείο α) διαγράφεται.

Άρθρο 2

1. Τα κράτη μέλη θεσπίζουν και δημοσιεύουν τις αναγκαίες νομοθετικές κανονιστικές και δοικητικές διατάξεις για να συμμορφωθούν με την παρούσα οδηγία. Ενημερώνουν αμέσως σχετικά την Επιτροπή.

Εφαρμόζουν τις εν λόγω διατάξεις από . . . (6*).

Οι διάταξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής εκδίδονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 337 της 7.11.1997, σ. 54.

(2) ΕΕ C 95 της 30.3.1998, σ. 69.

(3) Γνώμη του Ευρωπαϊκού Κοινοβουλίου της 5ης Νοεμβρίου 1998 (ΕΕ C 359 της 23.11.1998), κοινή θέση του Συμβουλίου της 17ης Δεκεμβρίου 1998, και απόφαση του Ευρωπαϊκού Κοινοβουλίου, της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ L 210 της 7.8.1985, σ. 29 7 οδηγία όπως τροποποιήθηκε από την πράξη προσχώρησης του 1994.

(5) ΕΕ L 228 της 11.8.1992, σ. 24.

(6*) 18 μήνες μετά την έναρξη ισχύος της παρούσας οδηγίας.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Η Επιτροπή, στις 2 Οκτωβρίου 1997, υπέβαλε στο Συμβούλιο μια πρόταση οδηγίας, βασιζομένη στο άρθρο 100 Α της συνθήκης ΕΚ με την οποία τροποποιείται η οδηγία 85/374/ΕΟΚ, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών, περί ευθύνης λόγω ελαττωματικών προϊόντων.

2. Η Οικονομική και Κοινωνική Επιτροπή έδωσε τη γνώμη της στις 29 Ιανουαρίου 1998.

Το Ευρωπαϊκό Κοινοβούλιο έδωσε τη γνώμη του στις 5 Νοεμβρίου 1998.

3. Το Συμβούλιο καθόρισε την κοινή του θέση, σύμφωνα με το άρθρο 189 Β της συνθήκης, στις 17 Δεκεμβρίου 1998.

II. ΣΤΟΧΟΙ

Στόχος της πρότασης είναι να επεκταθεί η λόγω ελαττωματικών προϊόντων αντικειμενική ευθύνη ώστε να καλύπτει και τις γεωργικές πρώτες ύλες, και τα προϊόντα θήρας 7 τα προϊόντα αυτά δεν εκαλύπτοντο από την οδηγία 85/374/ΕΟΚ.

Το Ευρωπαϊκό Κοινοβούλιο, μετά τις εργασίες της προσωρινής επιτροπής ερευνών για τη σπογγώδη εγκεφαλοπάθεια των βοοειδών, είχε προτείνει να τροποποιηθεί η οδηγία 85/374/ΕΟΚ, το αργότερο έως τον Σεπτέμβριο του 1997, ώστε να καλύπτει και την ευθύνη που προέρχεται από γεωργικές πρώτες ύλες.

Ο στόχος της πρότασης οδηγίας, επομένως, εντάσσεται στα πλαίσια τόσο της αυξημένης προστασίας των καταναλωτών, την οποία αναφέρει η δήλωση του Ευρωπαϊκού Συμβουλίου του Λουξεμβούργου, στα πλαίσια της ασφαλούς διατροφής, όσο και της ενίσχυσης της εσωτερικής αγοράς μέσω της εξάλειψης των στρεβλώσεων του ανταγωνισμού, μέσω της διατήρησης της ισορροπίας μεταξύ των συμφερόντων καταναλωτών και παραγωγών και μέσω μεγαλύτερης νομικής ασφάλειας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Ευρωπαϊκό Κοινοβούλιο πρότεινε οκτώ τροπολογίες. Οι τροπολογίες αυτές δεν έγιναν δεκτές από την Επιτροπή, δεδομένου ότι η οδηγία 85/374/ΕΟΚ θα πρέπει να επανεξεταστεί διεξοδικά λόγω της προσεχούς έκθεσης που η ίδια θα πρέπει να υποβάλει στο Ευρωπαϊκό Κοινοβούλιο και στο Συμβούλιο το έτος 2000.

Το Συμβούλιο δεν θεώρησε αναγκαίο να δεχθεί τις τροπολογίες του Ευρωπαϊκού Κοινοβουλίου, ενέκρινε δε την πρόταση της Επιτροπής χωρίς τροποποιήσεις.